इसकी शुरुआत 2010 में हुई थी. यह स्‍टूडेंट्स और प्रोफेशनल्‍स के लिए ऑनलाइन लर्निंग और टीचिंग फोरम है. आप कोर्सों को डाउनलोड कर इन्‍हें ऑफलाइन देख सकते हैं या फिर 65 भाषाओं में पॉडाकास्‍ट स्‍टाइल में इन्‍हें सुन सकते हैं. पूरी दुनिया से 57,000 इंस्‍ट्रक्‍टर्स में से किसी को भी चुना जा सकता है.
## The Economic Times Hindi  - Business Newsहिंदी

Hindi

# इन 8 वेबसाइट से आप कर सकते हैं ऑनलाइन कोर्स, करियर संवारने में मिलेगी मदद

Riju Mehta | ET Bureau | Updated:24 Aug 2020, 2:00 pm

## वैसे, इस बात को याद रखें कि सर्टिफिकेशन कोर्स कर लेने भर से नौकरी की गारंटी नहीं हो जाती है. इसके लिए आपको अपनी अहमियत को साबित करना पड़ता है.

photo3

लॉकडाउन अपनी स्किल्‍स को बढ़ाने या नई फील्‍ड की जानकारी लेने का अच्‍छा समय है.

लॉकडाउन अपनी स्किल्‍स को बढ़ाने या नई फील्‍ड की जानकारी लेने का अच्‍छा समय है. हमने फ्री या पेड कोर्स ऑफर कर रही कुछ वेबसाइटों की लिस्‍ट बनाई है. इनसे आपको अपना करियर निखारने में मदद मिल सकती है. वैसे, इस बात को याद रखें कि सर्टिफिकेशन कोर्स कर लेने भर से नौकरी की गारंटी नहीं हो जाती है. इसके लिए आपको अपनी अहमियत को साबित करना पड़ता है.

1. कोर्सेरा (कोर्सेरा डॉट ओआरजी) इसकी शुरुआत स्‍टैनफोर्ड के दो प्रोफेसरों ने 2012 में की थी. इसकी 200 से ज्‍यादा टॉप ग्‍लोबल यूनिवर्सिटीज के साथ पार्टनरशिप है. इनमें हॉपकिंस यूनिवर्सिटी, इम्‍पीरियल कॉलेज लंदन, स्‍टैनफोर्ड, इंटेल, गूगल, इनसीड, आईएसबी और कैलटेक सहित कई शिक्षण और औद्योगिक संस्‍थान शामिल हैं.

क्‍या यह फ्री है?

यह फ्री और पेड दोनों तरह के कोर्स ऑफर करती है. इंडिविजुअल कोर्स 2,250-7,500 रुपये तक में हैं. प्रोग्राम और स्‍पेशलाइजेशन कोर्स 2,250-6,000 रुपये में हैं. डिग्री कोर्स की शुरुआत 11.2 लाख रुपये से होती है.

डिग्री/सर्टिफिकेशन

यह साइट कोर्स, स्‍पेशलाइजेशन, सर्टिफिकेट और डिग्री प्रोग्राम ऑफर करती है. इसमें बैचलर्स और मास्‍टर्स डिग्री के साथ एमबीए की डिग्री भी शामिल है.

कोर्स कैटेगरी

यह 4,300 कोर्स, 320 प्रोजेक्‍ट, 440 स्‍पेशलाइजेशन, 30 सर्टिफिकेट और 20 तरह की डिग्री ऑफर करती है. विषयों में डेटा साइंस, आईटी, आर्टिफिशियल इंटेलिजेंस से लेकर कंप्‍यूटर साइंस, साइंस, आर्ट्स एंड ह्यूमैनिटी तक शामिल हैं.

2. एडएक्‍स (ईडीएक्‍स डॉट ओआरजी)

यह बहुत बड़ा ओपन ऑनलाइन कोर्स और ओपन सोर्स प्‍लेटफॉर्म है. इसकी शुरुआत हार्वर्ड और एमआईटी ने 2012 में की थी. यह साइट 140 टॉप रैंकिंग यूनिवर्सिटीज और शिक्षण संस्‍थानों से संबद्ध है. इसमें हार्वर्ड, ऑक्‍सफोर्ड, एमआईटी, कॉरनेल और आईबीएम से लेकर ऑस्‍ट्रेलियन नेशनल यूनिवर्सिटी और हॉन्‍ग कॉन्‍ग पॉलीटेक्‍नीक तक शामिल हैं.

क्‍या यह फ्री है?

यह फ्री और फीस के साथ कोर्स ऑफर करती है. फीस 3,750 रुपये से लेकर 22,500 रुपये तक है.

डिग्री/सर्टिफिकेशन

वैसे तो यह आर्काइव्‍ड कोर्सों के लिए सर्टिफिकेट ऑफर नहीं करती है. लेकिन, खास कोर्सों के लिए वेरिफाइड सर्टिफिकेट उपलब्‍ध हैं.

कोर्स कैटेगरी

अंडरग्रेजुएट, ग्रेजुएट और मास्‍टर्स लेवल पर कोर्स और प्रोग्राम उपलब्‍ध हैं. इसके अलावा प्रोफेशनल सर्टिफिकेशन और एग्‍जीक्‍यूटिव एजुकेशन प्रोग्राम भी उपलब्‍ध कराए जाते हैं. यह 2,500 कोर्स ऑफर करती है. इनमें डेटा साइंस, इंजीनियरिंग, कंप्‍यूटर साइंस, इलेक्‍ट्रॉनिक्‍स इंफ्रास्‍ट्रक्‍चर, ऑर्ट्स, ह्यूमैनिटीज, बायलॉजी, बिजनेस एंड मैनेजमेंट, आर्किटेक्‍चर और इकनॉमिक्‍स शामिल हैं.

3. उडेमी (उडेमी डॉट कॉम)

इसकी शुरुआत 2010 में हुई थी. यह स्‍टूडेंट्स और प्रोफेशनल्‍स के लिए ऑनलाइन लर्निंग और टीचिंग फोरम है. आप कोर्सों को डाउनलोड कर इन्‍हें ऑफलाइन देख सकते हैं या फिर 65 भाषाओं में पॉडाकास्‍ट स्‍टाइल में इन्‍हें सुन सकते हैं. पूरी दुनिया से 57,000 इंस्‍ट्रक्‍टर्स में से किसी को भी चुना जा सकता है.

क्‍या यह फ्री है?

यह पेड प्‍लेटफॉर्म है. इसमें कोर्सों की शुरुआत 360 रुपये से है.

डिग्री/सर्टिफिकेशन

यह एक्रेडिटेड डिग्री या सर्टिफिकेट नहीं ऑफर करती है. आपको कोर्स पूरा करने पर केवल सर्टिफिकेट दिया जाता है.

कोर्स कैटेगरी

यह बिजनेस, डिजाइन, डेवलपमेंट, फोटोग्राफी, म्‍यूजिक, मार्केटिंग, आईटी और सॉफ्टवेयर व पर्सनल डेवलपमेंट में कोर्स ऑफर करती है.

4. कोडअकेडमी (कोडअकेडमी डॉट कॉम)

यह ऑनलाइन इंटरैक्टिव प्‍लेटफॉर्म है. इसकी शुरुआत 2011 में हुई थी. इसका मुख्‍यालय न्‍यूयॉर्क में है. यह आर्टिकल और वीडियोज में कोडिंग क्‍लासेज ऑफर करती है.

क्‍या यह फ्री है?

इसके फ्री और पेड वर्जन दोनों हैं. फ्री ऑप्‍शन को बेसिक कहा जाता है. पेड प्‍लान को प्रो कहते हैं. इसकी कॉस्‍ट 1,199 रुपये महीना है. बिलिंग सालाना होती है.

डिग्री/सर्टिफिकेशन

कोर्स खत्‍म करने पर यह सर्टिफिकेट ऑफर किया जाता है.

कोर्स कैटेगरी

यह 14 लैंग्‍वि‍ज में कोडिंग ऑफर करती है. इनमें एचटीएमएल और सीएसएस, पायथॉन, जावास्क्रिप्‍ट, जावा, एसक्‍यूएल, बाश/शेल, रूबी, सी++, आर, सी#, पीएचपी, गो, स्विफ्ट और कॉटलिन शामिल हैं. यह वेब डेवलपमेंट, डेटा साइंस, कंप्‍यूटर साइंस, डेवलपर टूल्‍स, मशीन लर्निंग, कोड फाउंडेशंस, वेब डिजाइन, गेम डेवलपमेंट, मोबाइल डेवलपमेंट और डेटा विजुअलाइजेशन सहित अन्‍य विषयों में पढ़ाई करवाती है.

5. अपनाकोर्स (अपनाकोर्स डॉट कॉम)

यह भारतीय ई-ट्यूटरिंग प्‍लेटफॉर्म है. इसकी शुरुआत 2013 में हुई थी. यह प्रोफेशनल कोर्स और सर्टिफिकेट प्रोग्राफ ऑफर करती है. इसमें इंस्‍ट्रक्‍टर, वीडियो और इंटरैक्टिव सेशन के जरिये ट्रेनिंग दी जाती है.

क्‍या यह फ्री है?

इसमें 27 फ्री कोर्स ऑफर किए जाते हैं. वैसे, यह पेड प्‍लेटफॉर्म है. अलग-अलग कोर्स की कीमत कोर्स पेज पर दी रहती है. यह मासिक (150 रुपये), छमाही (800 रुपये) और सालाना सब्‍सक्रिप्‍शन (1,500 रुपये) पर भी उपलब्‍ध है.

डिग्री/सर्टिफिकेशन

यह ज्‍यादातर कोर्स में सर्टिफिकेट ऑफर करती है. इसे पार्टनर ट्रेनर या ट्रेनिंग इंस्‍टीट्यूट के साथ सहयोग में दिया जाता है.

कोर्स कैटेगरी

यह बैंकिंग एंड फाइनेंस, आईटी एंड सिक्‍योरिटी, प्रोजेक्‍ट एंड ऑपरेशन मैनेजमेंट, लॉ, सेल्‍स एंड मार्केटिंग, लैंग्विज, पर्सनल डेवलपमेंट, एचआर मैनेजमेंट में 139 से ज्‍यादा कोर्स ऑफर करती है.

6. एलिसन (एलिसन डॉट कॉम)

इसकी शुरुआत 2007 में आयरलैंड में हुई थी. यह फ्री ऑनलाइन प्‍लेटफॉर्म है. इसमें वर्कप्‍लेस आधारित स्किल्‍स में कोर्स ऑफर किए जाते हैं. यह दुनिया के टॉप यूनिवर्सिटी के कोर्स ऑफर करती है. इनमें स्‍टैनफोर्ड, एमआईटी, कैंब्रिज, हार्वर्ड और येल शामिल हैं.

क्‍या यह फ्री है?

सभी कोर्स मुफ्त हैं. पेड सब्सक्रिप्‍शन लेकर साइट के अन्‍य फीचरों तक पहुंच हासिल की जा सकती है.

डिग्री/सर्टिफिकेशन

फीस के साथ यह सर्टिफिकेट, डिप्‍लोमा ऑफर करती है.

कोर्स कैटेगरी

यह नौ फील्‍ड में 1,700 कोर्स ऑफर करती है. इन फील्‍ड में टेक्‍नोलॉजी, बिजनेस, मार्केटिंग, ह्यूमैनिटीज, लैंग्विज, हेल्‍थ, साइंस, मैथ्‍स और लाइफस्‍टाइल शामिल हैं.

7. स्‍टैनफोर्ड ऑनलाइन (ऑनलाइन डॉट स्‍टैनफोर्ड डॉट एजु)

अमेरिकी विश्‍वविद्यालय ने 1995 में अपना ऑनलाइन प्रोग्राम शुरू किया था. इसके तहत अपने ही संस्‍थान के कोर्सों को ऑनलाइन ऑफर किया जाता है.

क्‍या यह फ्री है?

यह साइट फ्री और पेड कोर्स ऑफर करती है. मास्‍टर्स डिग्री और ग्रेजुएट कोर्स के लिए 1.01 लाख प्रति यूनिट ट्यूशन फीस है. हर एक कोर्स में 3-5 यूनिट होती हैं. प्रोफेशनल कोर्स की ट्यूशन फीस 37,000-75,000 रुपये की रेंज में है.

डिग्री/सर्टिफिकेशन

साइट ग्रेजुएट और प्रोफेशनल सर्टिफिकेट, मास्‍टर्स डिग्री के साथ ग्‍लोबल और एग्‍जीक्‍यूटिव एजुकेशन प्रोग्राफ ऑफर करती है.

कोर्स कैटेगरी

इनमें आर्ट्स एंड ह्यूमैनिटीज, एआई, कंप्‍यूटर साइंस, बिजनेस एंड मैनेजमेंट, डेटा साइंस, एजुकेशन, इंजीनियरिंग, एनवॉयरमेंट एंड एनर्जी, हेल्‍थ एंड मेडिसिन, इनोवेशन एंड आंत्रेप्रेन्‍योरशिप, नेचुरल एंड सोशल साइंस और पर्सनल डेवलपमेंट शामिल हैं.

8. लिंक्‍डइन लर्निंग (लिंक्‍डइन डॉट कॉम/लर्निंग/टीआरके=लिंडा_डायरेक्‍ट_लर्निंग)

इसे पहले लिंडा डॉट कॉम के नाम से जाना जाता था. लिंक्‍डइन लर्निंग ई-लर्निंग प्‍लेटफॉर्म है जो ऑनलाइन वीडियो कोर्स ऑफर करती है. इन्‍हें पांच भाषाओं में ऑफर किया जाता है. इन्‍हें डेस्‍कटॉप और मोबाइलफोन दोनों पर हासिल किया जा सकता है. एप एप्‍पल और एंड्रॉयड दोनों प्‍लेटफॉर्म पर उपलब्‍ध है.

क्‍या यह फ्री है?

एक महीने का फ्री ट्रायल मिलता है. इसके बाद 1,400 रुपये महीने चार्ज किया जाएगा.

डिग्री/सर्टिफिकेशन

यह साइट सर्टिफिकेट ऑफर करती है.

कोर्स कैटेगरी

यह बिजनेस, टेक्‍नोलॉजी और क्रिएटिव फील्‍ड्स के क्षेत्र में 15,0000 ऑनलाइन कोर्स ऑफर करती है. इन कोर्स को बिगनर, इंटरमीडिएट और एडवांस्‍ड लेवल में विभाजित किया जाता है.

हिंदी में पर्सनल फाइनेंस और शेयर बाजार के नियमित अपडेट्स के लिए लाइक करें हमारा फेसबुक पेज. इस पेज को लाइक करने के लिए यहां क्लिक करें.

Riju Mehtaके बारे में

Copyright - 2020 Bennett, Coleman & Co. Ltd. All rights reserved. For reprint rights : Times Syndication Service

ओह... लगता है आप ऑफलाइन हो चुके हैं।